«Փետրվարի 26-ին, 27-ին և 28-ին Բրյուսելում տեղի ունեցան մի քանի բաց և դռնփակ քննարկումներ՝ նվիրված Արցախի հարցին, Արցախյան շարժման և Սումգայիթի ջարդերի 30-ամյակին: Առաջին դռնփակ քննարկումը կազմակերպել էին «Եվրոպական հետազոտությունների կենտրոնը», «Թուֆենկյան» հիմնադրամը և «Արդարության և մարդու իրավունքների հայկական իրավական կենտրոնը»: Քննարկմանը մասնակցեցին մոտ 15 մասնագետներ, իրավաբաններ, նախկին դեսպաններ: Սակայն մասնագետների անունները և նրանց տեսակետները հրապարակման ենթակա չեն: Քննարկվել են Արցախի հարցի կարգավորմանը նվիրված մի քանի թեմաներ: Քննարկվող հարց է եղել Արցախի խնդիրը՝ մարդկային իրավունքի տեսանկյունից»,-ասաց Մանոյանը: